พระราชบัญญัติการท่าอากาศยานแห่งประเทศไทย (ฉบับที่ 4) พ.ศ.2535
พระราชบัญญัติ
พระราชบัญญัติ
การท่าอากาศยานแห่งประเทศไทย (ฉบับที่ ๔)
พ.ศ. ๒๕๓๕
 

ภูมิพลอดุลยเดช ป.ร.
ให้ไว้ ณ วันที่ ๒๕ กุมภาพันธ์ พ.ศ.๒๕๓๕
เป็นปีที่ ๔๗ ในรัชกาลปัจจุบัน


 พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ
โปรดเกล้าฯ ให้ประกาศว่า

  โดยที่เป็นการสมควรแก้ไขเพิ่มเติมกฎหมายว่าด้วยการท่าอากาศยาน
แห่งประเทศไทย 


 จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและ
ยินยอมของสภานิติบัญญัติแห่งชาติ ทำหน้าที่รัฐสภา ดังต่อไปนี้


 มาตรา ๑ พระราชบัญญัตินี้เรียกว่า พระราชบัญญัติการท่าอากาศยาน
แห่งประเทศไทย (ฉบับที่ ๔) พ.ศ.๒๕๓๕


 มาตรา ๒*
พระราชบัญญัตินี้ให้ใช้บังคับตั้งแต่วันถัดจากวันประกาศใน
ราชกิจจานุเบกษาเป็นต้นไป
 *[รก.๒๕๓๕/๑๖/๑๒/๔
มีนาคม ๒๕๓๕]


 มาตรา ๓ ให้ยกเลิกความในมาตรา ๔๖
แห่งพระราชบัญญัติการท่าอากาศยาน
แห่งประเทศไทย พ.ศ.๒๕๒๒ และให้ใช้ความนี้แทน

 มาตรา ๔๖ ทอท.
ต้องได้รับความเห็นชอบจากคณะรัฐมนตรีก่อนจึงจะ
ดำเนินการดังต่อไปนี้ได้

 (๑)
ลงทุนเพื่อขยายโครงการเดิมหรือริเริ่มโครงการใหม่ซึ่งมีวงเงินเกิน สิบล้านบาท

 (๒)
การกู้ยืมเงินหรือให้กู้ยืมเงินมีจำนวนเกินคราวละสิบล้านบาท

 (๓) ออกพันธบัตรหรือตราสารอื่นใดเพื่อการลงทุน

 (๔)
จำหน่ายอสังหาริมทรัพย์อันมีราคาเกินหนึ่งล้านบาท


 (๕)
ถือหุ้นหรือเข้าเป็นหุ้นส่วนหรือร่วมกิจการกับบุคคลอื่นเพื่อ
ประโยชน์แก่กิจการของ ทอท.

ผู้รับสนองพระบรมราชโองการ
 อานันท์ ปันยารชุน
 นายกรัฐมนตรี































หมายเหตุ :- เหตุผลในการประกาศใช้พระราชบัญญัติฉบับนี้
คือ เนื่องจากพระราชบัญญัติ
การท่าอากาศยานแห่งประเทศไทย พ.ศ.๒๕๒๒
ที่ใช้อยู่ในปัจจุบันมีบทบัญญัติบางมาตรา 
ไม่เหมาะสมกับสถานการณ์และสภาวะเศรษฐกิจ
สมควรแก้ไขเพิ่มเติมบทบัญญัติดังกล่าว
เพื่อให้คณะกรรมการการท่าอากาศยานแห่งประเทศไทยมีอำนาจจำหน่ายทรัพย์สินออกจาก
บัญชีเป็นสูญได้ทุกกรณีโดยไม่จำกัดวงเงินโดยไม่ต้องได้รับความเห็นชอบจากคณะรัฐมนตรี
ก่อน ซึ่งจะยังผลให้การบริหารงานของการท่าอากาศยานแห่งประเทศไทยมีความคล่องตัว
และมีประสิทธิภาพมากยิ่งขึ้น จึงจำเป็นต้องตราพระราชบัญญัตินี้



สุนันทา/แก้ไข
๔/๑๒/๔๔
A+B (C)